CELEX: 32019D0593
Language: hu
Date: 2019-04-08 00:00:00
Title: A Tanács (EU) 2019/593 határozata (2019. április 8.) az EU–LAC Nemzetközi Alapítvány létrehozásáról szóló megállapodásnak az Európai Unió nevében történő megkötéséről

12.4.2019   
               
               
                  HU
               
               
                  Az Európai Unió Hivatalos Lapja
               
               
                  L 103/1
               
            
         A TANÁCS (EU) 2019/593 HATÁROZATA
         (2019. április 8.)
         az EU–LAC Nemzetközi Alapítvány létrehozásáról szóló megállapodásnak az Európai Unió nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 37. cikkére,
         tekintettel az Európai Unió működéséről szóló szerződésre és különösen annak 209. cikke (2) bekezdésére és 212. cikke (1) bekezdésére, összefüggésben a 218. cikke (6) bekezdése második albekezdésének a) pontjával és a 218. cikke (8) bekezdésének második albekezdésével,
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     Az (EU) 2016/1873 tanácsi határozatnak (2) megfelelően 2016. október 25-én aláírták az EU–LAC Nemzetközi Alapítvány létrehozásáról szóló megállapodást (a továbbiakban: a megállapodás), figyelemmel annak egy későbbi időpontban történő megkötésére.
                  
               
                     (2)
                  
                  
                     A megállapodás nemzetközi közjog szerinti jogi személyiséggel rendelkező nemzetközi szervezetként hozza létre az EU–LAC Alapítványt.
                  
               
                     (3)
                  
                  
                     Az EU–LAC Alapítvány keretén belüli tevékenységek tekintetében az Uniónak és tagállamainak a szerződéseknek és a lojális együttműködés elvének megfelelően egyeztetniük kell álláspontjaikat.
                  
               
                     (4)
                  
                  
                     A megállapodást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az EU–LAC Nemzetközi Alapítvány létrehozásáról szóló megállapodást a Tanács az Unió nevében jóváhagyja.
            A megállapodás szövegét csatolták e határozathoz.
         
         
            2. cikk
            A Tanács elnöke kijelöli az(oka)t a személy(eke)t, aki(k) jogosult(ak) a megállapodás 24. cikkében meghatározott megerősítő okiratnak az Unió nevében történő letétbe helyezésére.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. április 8-án.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  2017. október 4-i egyetértés (a Hivatalos Lapban még nem tették közzé).
         
            (2)  A Tanács (EU) 2016/1873 határozata (2016. október 10.) az EU–LAC Nemzetközi Alapítvány létrehozásáról szóló megállapodásnak az Európai Unió nevében történő aláírásáról (HL L 288., 2016.10.22., 1. o.).